**Ime in priimek / firma**, naslov, pošta, EMŠO \_\_\_\_\_\_\_

(v nadaljevanju: **investitor**)

in

**ELEKTRO PRIMORSKA, podjetje za distribucijo električne energije, d. d.,** Erjavčeva ulica 22, 5000 Nova Gorica, matična št. 5229839000, ID za DDV: SI37102656,

ki ga po pooblastilu zastopa direktor Distribucijske enote \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: **služnostni upravičenec**)

skleneta

SLUŽNOSTNO POGODBO

1. (prvič) Uvodne ugotovitve

Pogodbeni stranki sporazumno ugotavljata:

* da je investitor lastnik zemljišča s parc. št. \_\_\_\_\_, k. o. \_\_\_\_\_\_\_\_\_;
* da bo investitor na nepremičnini iz prejšnje alineje opravil izgradnjo nizkonapetostnega elektroenergetskega distribucijskega omrežja in izvedel elektroenergetski hišni priključek (v nadaljevanju: elektroenergetske naprave), skladno s projektom št. \_\_\_\_\_, izdelanim dne \_\_\_\_\_\_, ki ga je izdelal \_\_\_\_\_\_ ter soglasjem za priključitev ali soglasjem k projektnim rešitvam št. \_\_\_\_\_\_\_ z dne \_\_\_\_\_\_\_\_ in je razvidno iz grafične priloge k tej pogodbi;
* da bo investitor izročil služnostnemu upravičencu v lasti in posest zunanji električni priključek na podlagi Zapisnika o izročitvi oziroma prevzemu zunanjega distribucijskega priključka;
* da pogodbeni stranki sklepata to pogodbo v interesu ureditve pravic do gradnje in vzdrževanja elektroenergetskih naprav na nepremičninah iz prve alineje te točke.

1. (drugič) Predmet pogodbe

Investitor v svojem imenu in v imenu svojih pravnih naslednikov na nepremičnini iz prejšnje točke dovoljuje služnostnemu upravičencu:

* upravljanje in vzdrževanje elektroenergetskih naprav, gradnjo, dostop, izkop, trajno in neovirano uporabo elektroenergetskih naprav, vsa vzdrževalna dela, nadzor in obnovo elektroenergetskih naprav, vključno z nujnimi izkopi, in sicer za ves čas, dokler bo potreben obstoj elektroenergetskih naprav.

1. (tretjič) Zemljiškoknjižno dovolilo

Investitor **ime, priimek / firma**; naslov, pošta, EMŠO \_\_\_\_\_\_\_\_\_ izrecno in nepogojno dovoljuje, da se na parc. št. \_\_\_\_\_\_\_\_, k. o. \_\_\_\_\_\_\_ vknjiži služnostna pravica dostopa, gradnje, izkopa, obratovanja, upravljanja in vzdrževanja, nadzora ter obnove elektro kabla za nizkonapetostno elektroenergetsko distribucijsko omrežje in elektroenergetskega hišnega priključka oziroma vseh elektroenergetskih naprav iz prve točke te pogodbe, kot je razvidno iz grafične priloge št. \_\_\_\_\_\_\_\_\_\_\_\_\_\_\_\_\_\_\_, za čas obratovanja elektroenergetskih naprav, vse v korist služnostnega upravičenca:

ELEKTRO PRIMORSKA, podjetje za distribucijo električne energije, d. d., Erjavčeva ulica 22, 5000 Nova Gorica, matična št. 5229839000.

1. (četrtič) Obveščanje investitorja

V primeru izvajanja kakršnihkoli obnovitvenih, vzdrževalnih ali podobnih del iz naslova rednega vzdrževanja na zemljišču investitorja, se služnostni upravičenec zavezuje najmanj 10 dni pred začetkom izvajanja rednih vzdrževalnih del o tem obvestiti investitorja. V primeru izrednih vzdrževalnih del služnostni upravičenec ni dolžan obveščati investitorja.

1. (petič) Sanacija zemljišča

Služnostni upravičenec se zavezuje, da bo po posegu zemljišče, zaradi rednega, izrednega in investicijskega vzdrževanja elektroenergetskih naprav, najkasneje v 30-ih dneh zemljišče vzpostavil v prejšnje stanje v tolikšni meri, kot bo to mogoče.

Če na zemljišču ne bo mogoče v celoti vzpostaviti prejšnjega stanja, bo služnostni upravičenec morebitno škodo, ki bi nastala zaradi vzdrževanja ali nadzora elektroenergetskih naprav, plačal investitorju v 30-ih dneh od sklenitve odškodninskega dogovora. Če ni sporazuma o višini povzročene škode, jo oceni sodni cenilec.

1. (šestič) Nadomestilo za služnost

Nadomestila za ustanovljeno služnost investitor ne zahteva.

1. (sedmič) Posegi nad oziroma pod elektroenergetskimi napravami

Investitor se zase in za svoje pravne naslednike obvezuje opustiti pogozdovanje, nad in pod elektroenergetskimi napravami, kakor tudi, da na predmetnem zemljišču ne bo postavljal zgradb, zaradi česar bi lahko povzročil škodo na elektroenergetskem omrežju, last služnostnega upravičenca.

1. (osmič) Notarska overitev podpisa in vpis v zemljiško knjigo

Investitor se zavezuje notarsko overiti svoj podpis na tej pogodbi. Stroške overitve podpisa investitorja na tej pogodbi nosi investitor. Zemljiškoknjižni predlog za vknjižbo služnostne pravice bo vložil notar, ki ga bo pooblastil investitor.

Stroške vknjižbe služnostne pravice v korist služnostnega upravičenca nosi služnostni upravičenec, ki izrecno pooblašča investitorja, da pri notarju v njegovem imenu naroči vložitev zemljiškoknjižnega predloga. Pooblaščeni notar služnostnemu upravičencu za njegove obveznosti po tej pogodbi izstavi račun, ki mu priloži kopijo te služnostne pogodbe.

Pogodbeni stranki se izrecno dogovorita, da po pravnomočnosti zemljiškoknjižnega postopka originalno listino prejme služnostni upravičenec.

Če zemljiškoknjižni predlog ne bo vložen, kot izhaja iz zgoraj navedenega, služnostni upravičenec investitorju v skladu s soglasjem ne bo mogel izvesti priklopa na elektroenergetsko omrežje.

1. (devetič) Dodatek k pogodbi

V primeru, da vknjižba služnostne pravice po tej pogodbi iz kakršnihkoli razlogov ne bi bila mogoča, se pogodbeni stranki zavežeta skleniti aneks, ki bo omogočal vknjižbo.

1. (desetič) Število izvodov

Ta pogodba je sestavljena v treh enakih izvodih, od katerih prejmeta investitor in služnostni upravičenec vsak po en izvod, en izvod pa je namenjen za zemljiško knjigo.

1. (enajstič) Veljavnost pogodbe

Pogodba začne veljati, ko jo podpišeta obe pogodbeni stranki.

Datum: Datum:

INVESTITOR: SLUŽNOSTNI UPRAVIČENEC:

ELEKTRO PRIMORSKA, d. d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_